લાઠી તાલુકાના ઈંગોરાળા ગામે રહેતા અને સરપંચ તરીકે સેવા આપતા દિનેશભાઈ ભીમજીભાઈ જસાણી નામના પ0 વર્ષીય સરપંચે ગામના આંગણવાડી તથા પુર સંરક્ષણની દિવાલનું કામ કરેલ હોય, જે કામના રૂા. 7 લાખ જેટલા ગ્રાન્‍ટના નાણાં બાકી હોય, જે પૈસા મંજૂર થયેલ ન હોય, જેથી કરેલ બાંધકામના માલસામાન બાકી લાવેલ હોય તે વેપારીઓ પૈસા માટે તેમના ઘરે ધકકા ખાતા હોય, અને તાલુકા પંચાયતમાંથી પૈસા મંજૂર થતા ન હોય, જેના કારણે તેઓ ગત તા.1નાં રોજ પોતાનું મોટર સાયકલ લઈ કોઈને કહયા વગર જતા રહયાનું લાઠી પોલીસમાં જાહેર થવા પામેલ છે.